|  |  |
| --- | --- |
| **MINISTRUL FONDURILOR EUROPENE**  **Nr. 1060/08.09.2020** | **MINISTRUL ECONOMIEI, ENERGIEI ŞI MEDIULUI DE AFACERI**  **Nr. 2857/08.09.2020** |

# ORDIN

***pentru aprobarea Schemei de ajutor de stat -***

***Sprijin pentru IMM-uri în vederea depășirii crizei economice generate de pandemia COVID – 19***

Având în vedere:

Prevederile *Secțiunii 3.1 - Ajutoare sub forma de granturi directe, avansuri rambursabile sau avantaje fiscale* din Comunicarea CE - Cadru temporar pentru masuri de ajutor de stat de sprijin a economiei in contextul actualei epidemii de Covid-19 (2020/C91I/01) publicată Jurnalul Oficial al UE din 20.03.2020, modificată prin Comunicarea CE – Modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 (2020/C 112 I/01), publicata în 04.04.2020 şi prin Comunicarea CE – Modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 (C(2020) 3156 final), publicată în 05.05.2020, precum și prin Comunicarea CE – A treia modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19, publicată în Jurnalul Oficial al UE din 29.06.2020;

Prevederile Programului Operațional Competitivitate 2014-2020, aprobat prin Decizia de punere în aplicare C(2014)10233, cu modificările ulterioare;

Decizia Comisiei Europene de aprobare a Schemei SA.58166 (2020/N) Sprijin pentru IMM-uri în vederea depășirii crizei economice generate de pandemia COVID19;

Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene;

Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată, cu modificări şi completări prin Legea nr. 20/2015, cu modificările și completările ulterioare;

Avizul Consiliului Concurenței nr. 10645/19.08.2020,

Referatul de aprobare al DGPEC nr. 76545/28.08.2020,

În temeiul art. 14 alin. (5) din Hotărârea Guvernului nr. 52/2018 privind organizarea și funcționarea Ministerului Fondurilor Europene, cu modificările ulterioare,

În temeiul art. 10 alin. (6) Hotărârea Guvernului nr. 44/2020 privind organizarea și funcționarea Ministerului Economiei, Energiei și Mediului de Afaceri, cu modificările și completările ulterioare,

**ministrul fondurilor europene și**

**ministrul economiei, energiei și mediului de afaceri**

**emit următorul**

**ORDIN:**

Art. 1 Se aprobă ***Schema de ajutor de stat - Sprijin pentru IMM-uri în vederea depășirii crizei economice generate de pandemia COVID – 19,*** aferentă Programului Operațional Competitivitate (POC 2014-2020), Axa Prioritară (AP) 3 - Sprijinirea IMM-urilor ca reacție la pandemia COVID -19, Prioritatea de investiții 3d - Sprijinirea capacității IMM-urilor de a crește pe piețele regionale, naționale și internaționale și de a se angaja în procesele de inovareObiectiv Specific OS 3.1. – Consolidarea poziției pe piață a IMM-urilor afectate de pandemia COVID-19, Acțiunea 3.1.1. Sprijin pentru IMM-uri în vederea depășirii crizei economice generate de pandemia COVID – 19, al cărei conținut este prevăzut în anexa care face parte integrantă din prezentul ordin.

Art. 2 Schema de ajutor de stat - Sprijin pentru IMM-uri în vederea depășirii crizei economice generate de pandemia COVID – 19 este finanțată din fonduri externe nerambursabile asigurate din Programul Operațional Competitivitate, în condițiile legii.

Art. 3 Prezentul ordin se publică în Monitorul Oficial al României, Partea I.

|  |  |
| --- | --- |
| **MINISTRUL FONDURILOR EUROPENE**  **Ioan Marcel BOLOŞ** | **MINISTRUL ECONOMIEI, ENERGIEI ŞI MEDIULUI DE AFACERI**  **Virgil–Daniel POPESCU** |