**Îndrumar pentru MEEMA**

**CAPITOLUL 1. INFORMAŢII DESPRE APELUL DE PROIECTE**

* 1. **Axa prioritară, prioritatea de investiții, obiectiv specific**

**Axa prioritară 3 -** - Sprijinirea IMM-urilor ca reacție la pandemia COVID -19

**Prioritatea de investiții 3d - Sprijinirea capacității IMM-urilor de a crește pe piețele regionale, naționale și internaționale și de a se angaja în procesele de inovare**

**Obiectiv Specific OS 3.1. –** Consolidarea poziției pe piață a IMM-urilor afectate de pandemia COVID-19

**Acțiunea 3.1.1. Sprijin pentru IMM-uri în vederea depășirii crizei economice generate de pandemia COVID – 19**

* 1. **Tipul apelului de proiecte și perioada de depunere a propunerii de proiect**

Tipul apelului de proiecte: competitiv

Cererea de finanţare se va depune prin aplicaţia electronică de gestionare a procesului de selecție, contractare și monitorizare, cu toate anexele solicitate prin ghidul solicitantului publicat de MEEMA. Modalităţile de utilizare a aplicaţiei vor fi publicate pe site-ul MEEMA, [www.imm.gov.ro](http://www.imm.gov.ro).

Înregistrarea si transmiterea proiectului se va putea face începând cu ora 9.00 a primei zile aferente perioadei în care apelul este deschis.

Tipul de depunere: cu depunere la termen.

Data deschidere apel de proiecte: Se va stabili de către MEEMA

Dată şi oră începere depunere de proiecte: Se va stabili de către MEEMA

Dată şi oră închidere depunere de proiecte: Se va stabili de către MEEMA

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

**NOTĂ:**

**Apelurile se vor lansa în etape pentru fiecare din operaţiunile menţionate de către OUG nr.130/2020[[1]](#footnote-1).**

* 1. **Tipuri de operatiuni**

1. MICROGRANT în sumă fixă pentru capital de lucru, sub formă de sumă forfetară (2.000 euro/beneficiar);
2. Granturi pentru capital de lucru, sub forma de sumă forfetară (15% din cifra de afaceri pe anul 2019);
3. Granturi pentru investiții acordate IMM-urilor (50.000 euro – 200.000 euro).
   1. **Obiective Specifice**

* Menținerea în piață a IMM-urilor din România pentru toate operaţiunile;
* Menținere/creșterea numărului de angajați pentru operaţiunea b);
* Diversificarea activităților a IMM-urilor din România pentru operaţiunea c);
* Sprijinirea activităților economice din domeniile de activitate care contribuie la reducerea soldului negativ a balanței comerciale pentru operaţiunea c).
  1. **Activități eligibile**

Activitățile eligibile sunt cele prezentate în OUG nr.130/2020.

* 1. **Solicitanți eligibili**

Solicitanții eligibili sunt cei prezentați în OUG nr.130/2020 şi care fac parte din categria IMM.

* 1. **Grup țintă**

Grupul țintă este reprezentat de IMM-urile afectate de pandemia de COVID-19.

* 1. **Indicatori**

Indicatorii obligatorii se împart în două categorii:

1. Indicatori prestabiliţi (de program), reprezentați de indicatorii aferenți acțiunii din Axa Prioritară 3 din Programul Operaţional Competitivitate;
2. Indicatori suplimentari, care sunt indicatori specifici ai proiectului.

Atât indicatorii prestabiliţi (de program), cât și indicatorii suplimentari sunt de două tipuri:

1. Indicatori de realizare - a căror valoare țintă se măsoară la sfârșitul perioadei de implementare,
2. Indicatori de rezultat - a căror valoare se măsoară la sfârșitul perioadei de durabilitate.
3. **INDICATORI PRESTABILIŢI**

| **ID** | **Indicator de realizare** | **Unitate de măsură** | **Valoare țintă** |
| --- | --- | --- | --- |
| CV20[[2]](#footnote-2) | Valoarea sprijinului financiar nerambursabil acordat IMM-urilor pentru capitalul de lucru (grant) în răspunsul COVID-19 (cost public total) | EUR |  |
| CV22[[3]](#footnote-3) | Număr de IMM-uri sprijinite cu finanțare nerambursabilă pentru capital de lucru ca răspuns la COVID-19 | întreprinderi |  |
| CO01[[4]](#footnote-4) | Număr de întreprinderi sprijinite | întreprinderi |  |
| CO02[[5]](#footnote-5) | Număr de întreprinderi care primesc granturi | întreprinderi |  |

1. **INDICATORI SUPLIMENTARI**

| **ID** | **Indicator de realizare** | **Unitate de măsură** | **Valoare țintă** |
| --- | --- | --- | --- |
|  | **Active tangibile/intangibile achiziţionate/modernizate[[6]](#footnote-6)** | **bucaţi** |  |
| **ID** | **Indicator de rezultat** | **Unitate de măsură** | **Valoare țintă** |
|  | Locuri de muncă menținute timp de 6 luni[[7]](#footnote-7) | Locuri de muncă |  |
|  | Activitate menținută timp de 6 luni[[8]](#footnote-8) | luni |  |
|  | Veniturile pentru primii 2 ani de sustenabilitate[[9]](#footnote-9) | lei |  |
|  | Veniturile pentru anul 3 de sustenabilitate[[10]](#footnote-10) | lei |  |

NOTĂ:

În cazul în care indicatorii de rezultat nu vor fi realizaţi în integralitate, pentru operaţiunile a) şi b), finanţarea va fi recuperată integral iar pentru operaşiunea c), finanţarea va fi recuperată proporţional în conformitate cu Metodologia pentru reglementarea modului de diminuare a finanțării nerambursabile în cazul neîndeplinirii țintelor indicatorilor de program în cadrul proiectelor finanțate prin POC nr.66955/30.09.2019 publicată la <http://mfe.gov.ro/wp-content/uploads/2019/09/0fb7eb50456b59523446eeb690976047.pdf>.

**1.8 Alocarea stabilită pentru apelul de proiecte**

Alocarea indicativă pentru acest apel este de 644.574.676.80 euro (echivalent în lei = 3.119.419.148.37 la cursul valutar inforeuro din septembrie 2020), la care se va adăuga 344.434.856 euro, în conformitate cu prevederile OUG nr.130/2020 și prin utilizarea mecanismului de supracontractare în conformitate cu prevederile OUG nr.40/2015.

1. **schema de ajutor de stat pentru beneficiari finali:**
2. MICROGRANT în sumă fixă pentru capital de lucru, sub formă de cost unitar –**100.000.000 euro, din care 85.000.000 euro se alocă din bugetul POC 2014-2020 și 15.000.000 euro din cofinanțarea de la bugetul de stat;**
3. Granturi pentru capital de lucru, sub forma de cost unitar - **350.000.000 euro, din care 265.000.000 euro fonduri externe nerambursabile și 42.500.000 euro fonduri de la bugetul de stat și coparticipare de 42.500.000 euro de la beneficiari**;
4. Granturi pentru investiții în activități productive: echivalentul în lei a **550.000.000 euro, din care 415.870.000 euro se alocă din bugetul POC 2014-2020 și 62.380.500 cofinanțare de la bugetul de stat și 71.749.500 euro contribuția proprie**.

Pentru granturile pentru investiții se va aloca 15% din buget pentru regiunea București – Ilfov iar pentru restul regiunilor, valoarea alocată este conform tabelului de mai jos:

|  |  |  |  |  |  |  |
| --- | --- | --- | --- | --- | --- | --- |
| **NE** | **SE** | **SM** | **SV** | **V** | **NV** | **C** |
| **17,51%** | **14,86%** | **15,74%** | **11,97%** | **11,77%** | **14,33%** | **13,82%** |

**1.9 Valoarea maximă nerambursabilă a proiectului, rata de cofinanțare**

Valoarea maximă nerambursabilă a proiectului este de:

1. **microgrant –** grant direct în valoare de 2.000 euro, echivalentul in lei acordat sub formă de sumă forfetată;
2. **grant pentru capital de lucru**:
   * pentru IMM-urile cu cifra de afaceri aferentă anului 2019, cuprinsă între 5.000 – 13.500 euro, valoarea grantului este de 2.000 euro;
   * pentru IMM-urile cu cifra de afaceri aferentă anului 2019, cuprinsă între 13.501 – 1.000.000 euro valoarea grantului se stabilește în procent de 15% din cifra de afaceri și nu poate depăși suma de 150.000 euro. Pentru IMM-urile cu cifra de afaceri cu echivalentul în euro de peste 1 milion de euro, valoarea maximă a ajutorului este de 150.000 euro.

NOTĂ:

1. Se vor finanța doar întreprinderile unice din categoria IMM.
2. Dacă un beneficiar de ajutor de stat (întreprindere unică) parte din categoria întreprinderilor legate și a depus mai multe cereri de finanțare pentru obținerea grantului necesar capitalului de lucru valoarea cumulată a grantului pentru capital de lucru care urmează a fi acordat nu poate depăși 250.000 euro echivalent în lei la data plății grantului pentru capital de lucru.
3. „întreprindere unică” include toate întreprinderile între care există cel puțin una dintre relațiile următoare:
   * o întreprindere deține majoritatea drepturilor de vot ale acționarilor sau ale asociaților unei alte întreprinderi;
   * o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
   * o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
   * o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.
4. Valoarea granturilor pentru capital de lucru nu include cofinanțarea beneficiarilor de ajutor de stat la constituirea capitalului de lucru, în procent de minim 15% din valoarea grantului solicitat.
5. **grant pentru investiții acordate IMM-urilor** - valoare cuprinsă între 50.000 euro și 200.000 euro.

Solicitantul va prezenta dovada capacității financiare (extras de cont bancar, dovada unei linii/ contract de credit emise de bancă/ instituție financiar bancară, declarație din partea solicitantului etc.) pentru operațiunile de tip b și c aferente cofinanțării.

1. Granturile pentru investiții nu includ cofinanțarea proprie a beneficiarilor stabilită în procent de minim 15% din valoarea grantului solicitat de către beneficiarii din regiunile mai puțin dezvoltate și 30% din valoarea grantului solicitat de către beneficiarii din regiunea București-Ilfov.
2. Beneficiarii proiectelor de tip 1 și 2 capital de lucru, pot accesa și proiectul de tip 3.
3. Aplicanții proiectelor de tip 1 nu pot aplica și în cadrul proiectelor de tip 2.

ATENȚIE!

1. Pentru sectoarele agriculturii, pisciculturii și acvaculturii se aplică următoarele condiții:

* Grantul pentru capital de lucru/grantul pentru investiții acordate IMM-urilor nu depășește 120.000 euro pentru fiecare întreprindere care își desfășoară activitatea în sectorul pescuitului și acvaculturii sau 100.000 euro pentru fiecare întreprindere care își desfășoară activitatea în domeniul producției primare de produse agricole; toate sumele utilizate trebuie să fie brute, și anume înainte de deducerea impozitelor sau a altor taxe;
* Cuantumul grantului pentru capital de lucru/grantului pentru investiții acordate IMM-urilor acordat întreprinderilor care își desfășoară activitatea în domeniul producției primare de produse agricole nu trebuie stabilit pe baza prețului sau a cantității produselor introduse pe piață;

1. Beneficiarii prevăzuți la punctul 1.6. nu sunt în dificultate la 31 decembrie 2019, în sensul prevederilor din cadrul Schemei de ajutor de stat aprobată prin avizul Consiliului Concurenței referitor la notificarea Schemei de ajutor de stat privind Sprijinul pentru IMM-uri în vederea depășirii crizei economice generate de pandemia COVID-19 nr.10645/19.08.2020, cu excepția PFA și CMI.
   1. **Rata de cofinanțare:**

* **Microgrant** – 0%;
* **Granturi pentru capital de lucru** – minim 15% din valoarea grantului;
* **Granturile pentru investiții acordate IMM-urilor** – minim 30% din valoarea grantului pentru regiunea București – Ilfov, minim 15% din valoarea grantului pentru restul regiunilor (beneficiarii se vor împărți astfel: pentru București-Ilfov 15%, iar pentru cele 7 regiuni mai puțin dezvoltate 85%).

ATENŢIE!

Solicitantul va prezenta dovada capacității financiare (extras de cont bancar, dovada unei linii/ contract de credit emise de bancă/ instituție financiar bancară, declaraţie din partea solicitantului etc.) pentru asigurarea cofinanţării. În situația în care se utilizează declarația din partea solicitantului, cofinanțarea se asigură de către beneficiar odată cu efectuarea plăților în cadrul contractului de acordare a ajutorului de stat.

* 1. **Durata de implementare a proiectelor**

Durata maximă de implementare a unui proiect (inclusiv realizarea cheltuielilor şi depunerea cererilor de rambursare) este de:

* 90 de zile pentru tipul de proiect aferent operaţiunii a)
* 180 de zile pentru tipul de proiect aferent operaţiunii b)
* 12 de luni pentru tipul de proiect aferent operaţiunii c) şi se stabilește de solicitant în funcție de complexitatea proiectului. Perioada de implementare a proiectului se poate majora peste durata de 12 luni, în baza unei justificări temeinice a beneficiarului, rezultată din procesul de implementare.

**CAPITOLUL 2. REGULI PENTRU ACORDAREA FINANŢĂRII**

**2.1 Eligibilitatea solicitantului**

Poate beneficia de finanţare nerambursabilă solicitantul care îndeplinește cumulativ criteriile de eligibilitate, prevăzute de OUG nr.130/2020.

* 1. **Condiţii generale de eligibilitate a cheltuielilor**

Indiferent de tipul proiectului, toate cheltuielile realizate trebuie să respecte cumulativ următoarele condiţii generale de eligibilitate, conform Comunicării a Comisiei cadru temporar pentru măsuri de ajutor de stat de sprijinire a economiei în contextul actualei epidemii de covid-19 (versiune consolidată) cum a fost adoptat la 19 martie 2020 [C(2020)1863], și versiunile autentice ale modificărilor aduse acestuia, C(2020)2215 din 3 aprilie 2020, C(2020)3156 din 8 mai 2020 și C(2020)4509 din 29 iunie 2020, Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul European de Dezvoltare Regională, Fondul Social European şi Fondul de Coeziune 2014-2020, cu modificările şi completările ulterioare:

1. să fie angajate de către beneficiarul final al ajutorului de stat şi plătite de acesta în condițiile legii între 1 februarie 2020 şi 31 decembrie 2023 [...];
2. să fie însoţite de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligația de plată și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate cu respectarea prevederilor art. 131 alin. (2) şi (4) din Regulamentul (UE) nr. 1303/2013;
3. să fie în conformitate cu prevederile programului;
4. să fie cuprinse în Contractul de finanţare, încheiat de către MEEMA și AIMMAIPE și beneficiarul final al ajutorului de stat pentru aprobarea operaţiunii cu respectarea art. 65 alin.(11), art. 70, art.71, art. 125 alin.(1) și art.140 din [Regulamentul (UE) nr. 1303/2013](http://www.legisplus.ro/Intralegis6/oficiale/afis.php?f=150398&datavig=2014-09-08&datav=2014-09-08&dataact=&showLM=&modBefore=);
5. să fie rezonabilă și necesară realizării operațiunii;
6. să respecte prevederile legislaţiei comunitare şi naţionale aplicabile;
7. sunt înregistrate în contabilitatea beneficiarului final al ajutorului de stat, cu respectarea prevederilor art. 67 din Regulamentul (UE) nr. 1.303/2013.
   1. **Condiţii specifice de eligibilitate a cheltuielilor**
8. Investiţia trebuie să fie menţinută, funcțională și utilizată în regiunea beneficiară pentru minimum 3 ani de la efectuarea plății finale către beneficiar.
9. Nu sunt permise achiziţii în regim de leasing.
10. Cheltuielile aferente achiziţiilor de echipamente second-hand nu sunt eligibile.
11. Cheltuielile cu închirierea de active corporale nu sunt eligibile.
12. Cheltuielile cu achiziția de active (corporale și necorporale) sunt eligibile pentru calculul costurilor de investiţii dacă îndeplinesc următoarele condiţii:
    1. activele sunt utilizate exclusiv în cadrul locaţiei/locaţiilor de implementare stabilită/stabilite prin Cererea de finanţare[[11]](#footnote-11) şi pentru scopul declarat în proiect;
    2. activele au fost achiziţionate în condițiile stabilite de legislația în vigoare.

Detalierea cheltuielilor eligibile se regăsește în tabelul de mai jos:

|  |
| --- |
| **Cheltuieli eligibile în funcție de tipul proiect** |
|
| **1. Microgrant** |
| a) cheltuieli privind stocurile de materii prime, materiale, mărfuri, precum şi alte categorii de stocuri necesare activităţii curente/operaţionale desfăşurate de beneficiari;  b) datorii curente şi restante faţă de furnizorii curenţi, inclusiv faţă de furnizorii de utilităţi potrivit contractelor încheiate; c) cheltuieli privind chiria pe bază de contract încheiat; d) cheltuieli privind achiziţia de servicii şi reparaţii necesare activităţii curente de bază, cu excepţia serviciilor de consultanţă, studii şi alte categorii de servicii indirecte cu activitatea curentă;  e) cheltuieli privind echipamentele de protecţie medicală, inclusiv materiale de dezinfecţie pentru protecţia împotriva răspândirii virusului SARS-CoV- 2;  f) cheltuieli privind achiziţia de obiecte de inventar, inclusiv obiecte de inventar de natura mijloacelor fixe necesare pentru reluarea activităţii curente;  g) cheltuieli privind achiziţia de echipamente, utilaje, instalaţii, tehnologii, dotări independente necesare pentru reluarea activităţii;  h) cheltuieli privind plata datoriilor către bugetul statului. |
| **2. Grant pentru capital de lucru** |
| a) cheltuieli privind stocurile de materii prime, materiale, mărfuri, precum şi alte categorii de stocuri necesare activităţii curente/operaţionale desfăşurate de beneficiari;   b) datorii curente şi restante faţă de furnizorii curenţi, inclusiv faţă de furnizorii de utilităţi, potrivit contractelor încheiate;   c) cheltuieli privind chiria pe bază de contract încheiat;   d) cheltuieli privind achiziţia de servicii necesare activităţii curente, cu excepţia serviciilor de consultanţă, studiilor şi altor categorii de servicii indirecte;   e) cheltuieli privind echipamentele de protecţie medicală, inclusiv materiale de dezinfecţie pentru protecţia împotriva răspândirii virusului SARS-CoV-2;   f) cheltuieli privind achiziţia de obiecte de inventar, inclusiv obiecte de inventar de natura mijloacelor fixe necesare reluării activităţii curente;   g) cheltuieli privind achiziţia de echipamente, utilaje, instalaţii, tehnologii, dotări independente necesare reluării activităţii;   h) cheltuieli privind plata datoriilor către bugetul statului. |
| **3. Grant pentru investiții acordate IMM-urilor** |
| *1. Cheltuieli pentru amenajarea terenului*  1.1. Cheltuieli de sistematizare si amenajare teritoriala a terenurilor - se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrișări, evacuări materiale rezultate, devieri reţele de utilități din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază), devieri de cursuri de apă.  1.2. Cheltuieli de mediu - se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.   1. *Cheltuieli cu racordarea la utilităţi - asigurarea utilităţilor necesare obiectivului* 2. *Cheltuieli cu consultanţa şi proiectarea, managementul de proiect şi asistenţă tehnică, dirigenţia de şantier*   3.1. Studii de teren - se cuprind cheltuielile pentru studii geotehnice, geologice,  hidrologice, hidrogeotehnice, fotogrammetrice, topografice şi de stabilitate ale  terenului pe care se amplasează obiectivul de investiţie.  3.2. Obţinere avize, acorduri, autorizaţii - se includ cheltuielile pentru:   * obţinerea/prelungirea valabilităţii certificatului de urbanism; * obţinerea/prelungirea valabilităţii autorizaţiei de construire/desfiinţare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.; * obţinerea certificatului de nomenclatură stradală şi adresă; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului P.S.I.; * alte avize, acorduri şi autorizaţii; * achiziționarea semnăturii electronice.   3.3. Comisioane, cote si taxe - se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.  3.4. Proiectare şi inginerie - se includ cheltuielile pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de trafic etc.). Pentru lucrările de creştere a performanţei energetice a clădirilor, se includ cheltuielile pentru efectuarea auditului energetic.  3.5. Consultanţă - sunt în limita a maximum 10% din valoarea eligibilă a proiectului şi se includ cheltuielile efectuate, după caz, pentru:   * plata serviciilor de consultanţă la elaborarea cererii de finanțare şi/aplanului de afaceri; * plata serviciilor de consultanţă în domeniul managementului execuţiei investiţiei sau administrarea contractului de execuţie (managementul de proiect). * plata serviciilor de consultanţă la elaborarea, organizarea si derularea procedurilor de achiziţii   3.6. Asistenţă tehnică - se includ cheltuielile efectuate, după caz, pentru:   * asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului); * plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.  1. *Cheltuieli pentru investiţia de bază*   4.1. Terenuri, construcţii şi instalaţii - se cuprind cheltuieli aferente activităților de achiziţie terenuri şi construcţii, realizarea construcţiilor - construire/extindere a spaţiilor de producţie/ prestare de servicii ale întreprinderii, respectiv cheltuielile aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului.  4.2. Dotări (utilaje, echipamente tehnologice, inclusiv IT&C, tehnologii software şi funcţionale cu si fara montaj, dotări) – se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora:   Cheltuieli cu achiziţionarea de echipamente tehnologice, utilaje, instalații de   * lucru, mobilier, echipamente informatice, birotică, de natura mijloacelor * fixe, respectiv care se regăsesc în Subgrupa 2.1. „Echipamente tehnologice (mașini, utilaje și instalații de lucru)”, Subgrupa 2.2. „Aparate și instalatii de masurare, control și reglare”, Clasa 2.3.6. ”Utilaje şi instalaţii de transportat şi ridicat”, sau Grupa 3 „Mobilier, aparatura birotica, sisteme de protecție a valorilor umane și materiale și alte active corporale” din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcţionare a mijloacelor fixe, cu modificările şi completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare. * Cheltuieli cu achiziţionarea de instalaţii/ echipamente specifice în scopul obţinerii unei economii de energie, precum şi sisteme care utilizează surse regenerabile/ alternative de energie pentru eficientizarea activităţilor pentru care a solicitat finanţare.   Sunt eligibile cheltuielile din categoria obiectelor de inventar de natura mijloacelor fixe.  Cheltuielile cu lucrări de modernizare pot fi considerate eligibile doar în măsura în care sunt aferente unei investiții inițiale[[12]](#footnote-12) care constă în activități de construire/ extindere/ dotare cu active corporale a spațiilor de producție/ prestări de servicii.  4.3. Active necorporale – se cuprind:   * Cheltuieli cu achiziționarea de brevete de invenţie, mărci de produse, software necesar desfăşurării activităţii, alte drepturi şi active similare. * Cheltuieli cu activități de realizare a instrumentelor de comercializare on-line a produselor/serviciilor proprii ale solicitantului.   Activele necorporale trebuie să îndeplinească inclusiv următoarele condiții cumulative:   * trebuie să fie utilizate exclusiv în cadrul unității care primește ajutorul; * trebuie să fie amortizabile; * trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului) * trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani de la data efectuării plății finale în cadrul proiectului.   4.4. Cheltuieli pentru realizarea de depozite de echipamente medicale, medicamente, materiale sanitare, destinate intrevenţiei pentru situaţie de urgenţa.   1. *Alte cheltuieli*   5.1. Organizare de şantier (conform HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice):   * Lucrări de construcţii şi instalaţii aferente organizării de şantier * Cheltuieli conexe organizării de şantier   5.2. Cheltuieli diverse şi neprevăzute - se consideră eligibile dacă sunt detaliate  corespunzător prin documente justificative şi doar în limita a 10% din valoarea eligibilă a cheltuielilor aferente lucrărilor de construcţii  Cheltuielile diverse şi neprevăzute vor fi folosite în conformitate cu legislaţia în  domeniul achiziţiilor publice ce face referire la modificările contractuale apărute în timpul execuţiei.  *5.3. Cheltuieli cu activitățile obligatorii de publicitate și informare aferente proiectului. Cheltuielile cu activități de marketing nu sunt eligibile.*  *5. 4. Cheltuielile cu activitatea de audit financiar. Rapoartele de audit confirmă că cheltuielile cuprinse în cererile de rambursare au fost verificate și sunt:*   * necesare pentru realizarea proiectului, * prevăzute în contractul încheiat cu beneficiarul proiectului, * în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011), * efectuate şi plătite de beneficiar sau partenerii săi, * plătite pe parcursul perioadei de eligibilitate, * înregistrate în contabilitatea beneficiarului având la bază documente justificative, identificabile şi verificabile, dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POC». Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în functie de tipul beneficiarului, si codul de identificare al proiectului * În conformitate cu propunerile tehnice si financiare ofertate (se verifica preturile unitare si cantitatile decontate)   Beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută.  Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.  *8. Cheltuieli cu accesibilitatea, promovarea, cu participarea la evenimente, conferințe, târguri inclusiv cele organizate in sistem online/virtual:*   * taxa de participare * închirierea stand-ului (fizic sau virtual) * transportul și cazarea pe perioada evenimentului pentru maximum 2 delegați, * transportul și depozitarea mostrelor şi materialelor promoționale*.* |

**Atenție:**

1. Achiziționarea de terenuri neconstruite și de terenuri construite sunt eligibile până la 10 % din cheltuielile totale eligibile ale proiectului în cauză. În acest caz se va prezenta un raport întocmit de un expert autorizat ANEVAR.

2. Pentru achiziționarea de clădiri se va prezenta un raport întocmit de un expert autorizat ANEVAR.

3. Beneficiarii de granturi pentru investiții productive din domeniul serviciilor de transport pot utiliza fonduri externe nerambursabile și pentru finanțarea următoarelor categorii de cheltuieli:

a) cheltuieli cu reabilitarea/modernizarea/extinderea și/sau realizarea unor depouri pentru mijloacele de transport din dotare sau pentru cele care urmează a se achiziționa;

b) cheltuieli cu achiziția de mijloace de transport pentru transport persoane și mărfuri necesare pentru desfășurarea activităților de transport, cu excepția mijloacelor de transport în regim de taxi sau a celor care sunt destinate activităților administrative ale operatorului economic ori activităților de transport în interes propriu al acestora;

c) cheltuieli privind dotarea mijloacelor de transport existente cu echipamente și tehnologii care conduc la îmbunătățirea confortului/calității serviciilor de transport persoane și mărfuri prestate.

4. În cazul documentelor privind dreptul solicitantului asupra imobilului, acesta trebuie să demonstreze că deține unul din următoarele drepturi asupra imobilului, la data depunerii cererii de finanțare, precum și pe perioada de evaluare, selecție și contractare (inclusiv pe perioada de minimum 3 ani de la data estimată a plății finale în cadrul proiectului):

* Pentru investiții care includ lucrări de construcție ce se supun autorizării: dreptul de proprietate privată, dreptul de concesiune (conform legislației în vigoare) sau dreptul de superficie (solicitantul are, conform contractului de superficie, dreptul de a realiza investiția propusă prin cererea de finanțare).

În plus, imobilul (teren și/sau clădiri)

* este liber de orice sarcini sau interdicții ce afectează implementarea proiectului;
* nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
* Nu face obiectul revendicărilor potrivit unor legi speciale în materie sau a dreptului comun.

5. Cheltuiala cu taxa pe valoarea adăugată este eligibilă dacă este nerecuperabilă.

Următoarele cheltuieli de informare și publicitate vor fi rambursate în limitele stabilite mai jos pentru proiectele de tipul Grant pentru investiții în activități productive şi capital de lucru. Proiectul poate conține și alte cheltuieli de informare și publicitate, inclusiv de promovare a rezultatului proiectului, chiar dacă nu sunt menționate mai jos, conform Manualului de Identitate Vizuală doar pentru granturile din cadrul operaţiunilor b) şi c):

|  |  |  |  |
| --- | --- | --- | --- |
| **Nr.** | **Activitatea de informare și publicitate** | **Nr. bucăți maxim decontat** | **Asistență nerambursabilă maximă inclusiv TVA (lei)** |
|  | Anunț/comunicat de presă privind începerea proiectului **– obligatoriu pentru proiectele de tip b) cu o valoare a grantului mai mare de 10.000 euro şi pentru toate proiectele de tip c)** | 1 | 3.000 lei/buc |
|  | Anunț/comunicat de presă la finalizarea proiectului- **obligatoriu pentru proiectele de tip b) cu o valoare a grantului mai mare de 10.000 euro şi pentru toate proiectele de tip c)** | 1 | 3.000 lei/buc |
|  | Realizarea de etichete autocolante pentru echipamentele achiziționate prin proiect – **obligatoriu** | 10% mai mult decât nr. echipamentelor achiziționate prin proiect | 5 lei/autocolant |
|  | Sigla Uniunii Europene, Sigla Guvernului României și sigla Instrumentelor Structurale în România postate pe site-ul realizat prin proiect - **obligatoriu** | - | Nu se decontează |
|  | Un link către site-ul web al Instrumentelor Structurale în România, [www.mfe.gov.ro](http://www.mfe.gov.ro) postat pe site-ul solicitantului – **obligatoriu** | - | Nu se decontează |

**CAPITOLUL 3. PROCESUL DE EVALUARE ȘI SELECȚIE**

Procesul de evaluare și selecție se fa efectua pentru majoritatea activităților automatizat din punct de vedere al eligibilității beneficiarului, iar valoarea grantului se va calcula în urma interogării bazelor de date care conțin informații în acest sens

Astfel, pentru proiectele de tip a) și b) evaluarea se va efectua automatizat prin intermediul platformei IT, iar selecția, pe principiul primul venit, primul servit.

Pentru proiectele de tip c), evaluarea tehnico-economică se va efectua în conformitate cu prevederile OUG nr. 130/2020.

**NOTĂ:**

**Pentru calculul RIR se poate utiliza formula din cadrul Microsoft Office EXCEL.**

**CAPITOLUL 4. CONTRACTAREA PROIECTELOR**

Contractele vor fi generate automat de platforma IT și vor fi semnate electronic de către părți.

**CAPITOLUL 5. Depunerea și soluționarea contestațiilor**

Solicitantul poate contesta în orice etapă respingerea/rezultatul evaluării cererii de finanțare/contractare, o singură dată pentru fiecare etapă, termenul de contestare fiind precizat în scrisoarea transmisă de MEEMA/AIMMAIPE, cu respectarea dispozițiilor legale.

Decizia MEEMA/AIMMAIPE prin care se soluționează contestația este definitivă în sistemul căilor administrative de atac, putând fi atacată la Instanța de Judecată, în condiţiile Legii 554/2004 privind Contenciosul Administrativ.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumire solicitant, adresa, numele și funcția reprezentantului legal;
* Identificarea proiectului;
* Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în Ghidul solicitantului.
* Motivele de fapt și de drept (dispozițiile legale naționale și/sau comunitare, principiile încălcate);
* Mijloace de probă (acolo unde există);
* Semnătura reprezentantului legal;
* Data formulării contestației.

Contestațiile sunt analizate și soluționate în termenul legal. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

**CAPITOLUL 6. RAMBURSAREA CHELTUIELILOR**

Procesul de rambursare a cheltuielilor este în conformitate cu prevederile OUG nr.130/2020.

**CAPITOLUL 7 Verificarea achizițiilor**

Beneficiarul are obligația de a transmite documentele aferente achizițiilor în cadrul platformei IT, conform dispozițiilor din contractul de finanțare.

Dosarul achiziției trebuie să cuprindă documentele întocmite/primite de beneficiar, potrivit legislației în vigoare în baza căreia a fost derulată procedura de achiziție, respectiv conform prevederilor Ordinului ministrului fondurilor europene nr. 1284/08.08.2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare, după caz. Pentru actele adiționale încheiate la contractele de achiziție, indiferent dacă acestea au sau nu impact financiar, se vor urma aceleași etape de întocmire și încărcare a documentelor ca și pentru contractul inițial. Dosarul de achiziție va cuprinde documentele justificative în baza cărora a fost încheiat actul adițional, dacă este cazul. Pe parcursul derulării procedurilor de achiziții, beneficiarii au obligația de a lua toate măsurile necesare pentru a preveni, identifica și remedia situațiile de conflict de interese.

Pentru cheltuielile din proiect ale căror achiziții au fost demarate in perioada de la 01.02.2020 si pana la data publicării ghidului specific axei prioritare 3 POC, se vor încărca in sistemul IT, documentele aferente acestor achiziții  așa cum au fost ele realizate.

**CAPITOLUL 8. MONITORIZAREA SI CONTROLUL**

Beneficiarul ajutorului de stat monitorizează permanent implementarea proiectului și a rezultatelor acestuia și furnizează periodic către MEEMA/ AIMMAIPE informații și date necesare analizării progresului proiectului și monitorizării programului operațional.

Beneficiarul de ajutor de stat depune un raport de progres privind cheltuielile efectuate la banca (proiectele de tip a) în termen de 90 de zile de la data la care disponibilul a fost transferat în contul bancar al acestuia, respectiv în termen de 180 de zile de la data la care disponibilul a fost transferat în contul bancar al acestuia (proiecte de tip b). MEEMA/ AIMMAIPE vor efectua verificarea documentară a rapoartelor de progres conform procedurilor operaţionale proprii.

Beneficiarul de ajutor de stat pentru proiectele de tip c) depune un raport de progres privind implementarea proiectului cu informaţii tehnice şi financiare asociat cererii de rambursare.

MEEMA/ AIMMAIPE analizează în cazul proiectelor de tip c) progresul implementării, obținerea rezultatelor, atingerea obiectivelor, precum şi durabilitatea acestora (menţinerea investiţiei şi îndeplinirea indicatorilor de rezultat) prin:

* Verificare documentară: Rapoarte de progres la fiecare cerere de rambursare și de sustenabilitate (durabilitate) transmise anual de beneficiar;
* Vizite de monitorizare: vizite de verificare la faţa locului în perioada de implementare a proiectului, obligatoriu înainte de avizarea cererii de rambursare finale, precum și post-implementare, pe perioada de durabilitate a proiectului.

**CAPITOLUL 9. Control și audit**

Autoritatea de Management a POC, MEEMA/ AIMMAIPE și alte structuri cu atribuții de control/verificare/audit a finanțărilor nerambursabile din fondurile structurale pot efectua misiuni de control atât pe perioada de implementare a proiectului, pe durata contractului de finanțare, cât și până la expirarea termenului de 3 ani de la data plății finale către beneficiar pentru menținerea investiției și 10 ani de la data plății finale către beneficiari pentru verificarea condiției ca investiția să nu fi fost delocalizată în afara Uniunii Europene (art.71/ Regulament UE 1303/2013) în funcţie de tipul de proiect.

Beneficiarul trebuie să țină o evidență contabilă distinctă a proiectului și să asigure înregistrări contabile separate și transparente ale implementării proiectului. Beneficiarul trebuie să păstreze toate înregistrările/registrele timp de 10 ani de la data plății finale către beneficiari.

Beneficiarul are obligația de a păstra și de a pune la dispoziția organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 10 ani de la data plății finale către beneficiari.

Beneficiarul are obligația să furnizeze orice informații de natură tehnică sau financiară legate de proiect solicitate de către Autoritatea de Management, MEEMA/ AIMMAIPE, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale. Beneficiarul are obligația de a asigura disponibilitatea și prezența personalului implicat în implementarea proiectului pe întreaga durată a verificărilor.

Beneficiarul are obligația să acorde dreptul de acces la locurile și spațiile unde se implementează sau a fost implementat proiectul, inclusiv acces la sistemele informatice, precum și la toate documentele și fișierele informatice privind gestiunea tehnică și financiară a proiectului. Documentele trebuie să fie ușor accesibile și arhivate, astfel încât să permită verificarea lor.

În cazul neregulilor constatate, recuperarea debitului se realizează conform prevederilor legale în domeniu.

**CAPITOLUL 10. INFORMARE ȘI PUBLICITATE**

Măsurile de informare și comunicare privind operațiunile finanțate din instrumente structurale sunt definite în conformitate cu prevederile Regulamentului Comisiei Europene (CE) Nr. 1303/2013 și Regulamentului CE Nr. 821/2014 (art.3, art.4 și Anexa II) privind stabilirea normelor de aplicare a Regulamentului (UE) nr. 1303/2013, cu modificările și completările ulterioare. Astfel, este important ca rezultatele obținute cu sprijinul fondurilor Uniunii să fie aduse în atenția publicului larg și cetățenii să cunoască modul în care sunt investite resursele financiare ale Uniunii.

Acceptarea finanțării conduce la acceptarea de către Beneficiar a introducerii pe lista Operațiunilor în conformitate cu prevederile art. 115 alin.(2) din Regulamentul CE Nr. 1303/2013 cu modificările și completările ulterioare.

Beneficiarii sunt responsabili pentru implementarea măsurilor de informare și comunicare în legătură cu asistența financiară nerambursabilă obținută prin POC, în acord cu prevederile Regulamentelor menționate și în conformitate cu cele declarate în Cererea de finanțare și cu cele specificate în MANUALUL DE IDENTITATE VIZUALĂ, publicat pe site-ul (http://www.mfe.gov.ro/transparenta/comunicare). Neîndeplinirea acestor obligații are drept consecință aplicarea unor corecții financiare.

Informații suplimentare privind activitatea de informare și publicitate care intră în obligațiile asumate de beneficiar sunt prezentate în anexa aferentă din contractul de finanțare.

Anexe:

Anexa 1 Soldul operațiunilor de comerț

1. Prin OUG nr.130/2020 se întelege orice modificare care poate surveni ulterior procesului legislativ [↑](#footnote-ref-1)
2. Se va calcula pentru tipul de proiect b) [↑](#footnote-ref-2)
3. Se va calcula pentru tipul de proiect b) [↑](#footnote-ref-3)
4. Se va calcula ca sumă pentru tipul de proiecte a),b), c) [↑](#footnote-ref-4)
5. Se va calcula ca sumă pentru tipul de proiecte a), b) [↑](#footnote-ref-5)
6. Se va calcula pentru tipul de proiect aferent operaţiunii c) [↑](#footnote-ref-6)
7. Se va calcula pentru tipul de proiect aferent operaţiunii b) [↑](#footnote-ref-7)
8. Se va calcula pentru tipul de proiect aferent operaţiunii a) [↑](#footnote-ref-8)
9. Se va calcula pentru tipul de proiect aferent operaţiunii c) și reprezintă valoarea asumată de beneficiar în planul de afaceri [↑](#footnote-ref-9)
10. Se va calcula pentru tipul de proiect aferent operaţiunii c) și reprezintă valoarea asumată de beneficiar în planul de afaceri [↑](#footnote-ref-10)
11. Pentru echipamentele folosite pentru a presta servicii în alte locații decât cele de implementare a proiectului, nu este obligatorie prezența acestora în locația de implementare. [↑](#footnote-ref-11)
12. investiție inițială” înseamnă:

    o investiție în active corporale și necorporale legată de demararea unei unități noi, extinderea capacității unei unități existente, diversificarea producției unei unități prin produse care nu au fost fabricate anterior în unitate sau o schimbare fundamentală a procesului general de producție al unei unități existente; sau

    o achiziționare de active legate direct de o unitate, cu condiția ca unitatea să fie închisă sau să fi fost închisă dacă nu ar fi fost achiziționată și să fie cumpărată de un investitor care nu are legătură cu vânzătorul și exclude simpla achiziționare a acțiunilor unei întreprinderi; [↑](#footnote-ref-12)